Ukosefu wa vyuoo wazua hofu ya maradhi kaunti

Ukosefu wa vyoo wazua hofu ya maradhi Kaunti 

VIONGOZI katika Kaunti ya Marsabit wameelezea hofu yao kuhusu hali duni ya usafi katika eneo hilo kutokana na ukosefu wa vyoo.
Wakazi wengi wamekuwa wakijisaidia vichakani na maeneo ya wazi kwa kukosa vyoo. 
Kulingana na Naibu Gavana katika kaunti hiyo, Bw David Saruni, utafiti uliofanywa majuzi ulionyesha kuwa karibu robo tatu ya wenyeji huwa wanajisaidia katika maeneo ya wazi. 
"Kama ilivyoibuka kwenye mojawapo ya vikao vya kamati za kaunti, kuna haja kubwa kukabili hali hiyo kabla igeuke kuwa janga hatari katika eneo hili," akasema.
Alisikitika kuwa hali duni ya usafi imesalia kuwa kuwa tatizo kuu katika eneo hilo kwa muda mrefu, akiwataka wadau kubuni njia za kutafuta suluhisho kwa matatizo ya maji. Hali hiyo imetajwa kuchangia maradhi kama homa ya matumbo, kipindupindu, kuharisha na kudumaa katika ukuaji miongoni mwa watoto. Alisema kuwa kijumla, hali pia inawaathiri hata kiuchumi kwani watu wengi huwa hawana nguvu kushiriki kwenye shughuli za maendeleo. 
Aliwaomba wahisani kujitokeza kupiga jeki juhudi za kuwasaidia wakazi katika kaunti zilizo katika maeneo kame kama MarsabiT, Isiolo, Tana River na Wajir. Alisema idadi kubwa ya wenyeji hawana vibuyu vya kuchotea maji. Kulingana na Wizara ya Afya, kaunti hiyo 
inakisiwa kupoteza zaidi ya Sh332 milioni kutokana na matatizo yanayohusiana na ukosefu wa usafi. Utafiti huo ulifanywa na mashirika ya Oxfam, PACIDA, Concern Worldwide. Wasda,
Racida, Acted kati ya mengine mengi.